**Ministru kabineta rīkojuma projekta**

**“Par finansējuma piešķiršanu nevalstiskajām organizācijām projektu īstenošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Ministru kabineta (turpmāk – MK) 2003. gada 29. aprīļa noteikumos Nr. 236 “Aizsardzības ministrijas nolikums” noteikto funkciju izpildi, t.sk. nodrošināt sabiedrību ar nepieciešamajiem informācijas resursiem par valsts aizsardzības tematiku (apakšpunkts 4.4. 3), viens no Aizsardzības ministrijas (turpmāk – AM) pienākumiem ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām (turpmāk – NVO) lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē (apakšpunkts 6.10). Minēto noteikumu 7.2. apakšpunkts nosaka AM tiesības iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus. AM ir ieinteresēta sadarboties ar NVO, kuru darbības mērķis saskan ar AM noteiktajiem uzdevumiem un kuras īsteno būtiskus pasākumus AM funkciju izpildei, un iespēju robežās finansiāli atbalstīt to organizētos projektus. AM ir precizējusi NVO projektu mērķi atbilstoši tā būtībai, svītrojot no NVO projektu mērķiem jaunatnes patriotisko audzināšanu, jo šie NVO projekti un to ietvaros īstenotie pasākumi pēc to būtības atbilst militārās vēstures jomai. Atsevišķos pasākumos joprojām paredzama jauniešu iesaiste, piesaistot jaunsargus un skolēnus, kas ir arī viens no veidiem, kā saglabāt militārās vēstures liecības – nododot šo informāciju nākamajām paaudzēm.Savukārt, lai veicinātu jaunatnes patriotisko audzināšanu, AM ir izstrādāts informatīvais ziņojums “Par valsts aizsardzības mācības ieviešanu un Jaunsardzes attīstību 2019.-2027.gadā”,  kurā tiek noteikta gan valsts aizsardzības mācības priekšmeta pakāpeniska ieviešana vidējā izglītībā, gan arī noteikti Jaunsardzes attīstības mērķi un attīstības virzieni. Tā kā viena no Jaunsardzē attīstāmām kompetencēm ir patriotiskā audzināšana un pilsoniskās apziņas veidošana, tā tiek īstenota caur jaunsargu interešu izglītības programmu.  Tajā visos līmeņos iekļauta gan dalība patriotiskos pasākumos, gan sava novada vēstures izzināšana, gan noteiktu  tematu apguve par valsti. Jaunsargu interešu izglītības programmā arī iekļautas  noteiktas vēstures tēmas un paredzēts jaunsargus iesaistīt dažādos pasākumos ar militāri vēsturisku ievizi.AM arī turpina mērķtiecīgi paplašināt valsts aizsardzības mācības skolu tīklu, un paredzēts, ka 2021./2022. mācību gadā valsts aizsardzības mācību būs iespējams apgūt jauniešiem vismaz 100 vidējās izglītības iestādēs. Šā gada vasarā plānots organizēt kārtējās valsts aizsardzības mācības nometnes 10. un 11. klašu skolēniem, ietverot tajās jaunatnes patriotiskās audzināšanas tēmas. Izvērtējot biedrību iesniegto projektu pieteikumu atbilstību noteiktajam mērķim saglabāt militārās vēstures liecības, AM ir apstiprinājusi projektu pieteikumus šādā apmērā:Latvijas Nacionālo karavīru biedrības (LNKB) projektu “Latviešu karavīrs – cīnītājs, patriots, savas valsts un tautas aizstāvis” par 18 000 *euro;*Latvijas Nacionālo partizānu apvienības (LNPA) projektu “Latvijas Republikas jaunatnes izglītošana par nacionālo partizānu kustību Latvijā” par 19 350 *euro*;Latviešu strēlnieku apvienības (LSA) projektu “Strēlnieki Latvijai” par 5880 *euro*;Latviešu virsnieku apvienības (LVA) projektu “Jaunatnes patriotiskā audzināšana” par 4300 *euro*.Minētās biedrības ir ilggadējas AM sadarbības partneres militārās vēstures pasākumu organizēšanā un piemiņas vietu sakopšanā. NVO projektu ietvaros tiek rīkoti piemiņas pasākumi, sakoptas un izveidotas jaunas piemiņas vietas. Daudzos no šiem pasākumiem tiek iesaistīti arī jaunsargi.Īstenojot NVO iesniegtos projektus, tiks veikta militārās vēstures liecību saglabāšana, sabiedrības informētība par latviešu karavīru vēsturisko lomu neatkarības cīņās un latviešu karavīru un partizānu darbību Otrā pasaules kara laikā, un nacionālo partizānu pretošanās kustību okupācijas laikā. Projektu uzdevums ir informēt par valstiski svarīgiem notikumiem, kas sekmējuši valstiskās neatkarības un suverenitātes iegūšanu, veicinot patriotismu un palīdzot saglabāt militārās vēstures liecības.Projektu īstenošana plānota saskaņā ar valstī noteiktajiem ierobežojumiem epidemioloģiskās situācijas dēļ.Plašākai sabiedrībai, t.sk. uzņēmumiem un NVO, ir iespēja pieteikties AM finansējumam “Aizsardzības nozarē prioritāri atbalstāmo sabiedrisko projektu vadlīniju 2019. –2021. gadam” ietvaros.Katru gadu AM budžetā ir paredzēti finanšu līdzekļi NVO projektu atbalstam ar mērķi saglabāt militārās vēstures liecības. 2020. gadā NVO projektu realizēšanai finansējums tika piešķirts ar MK 04.03.2020. rīkojumu Nr. 81šādiem NVO projektiem:LNKB projektam “Latviešu karavīrs – cīnītājs, patriots, savas valsts un tautas aizstāvis” par 16 650 *euro;*LNPA projektam “Latvijas Republikas jaunatnes izglītošana par nacionālo partizānu kustību Latvijā” par 13 500 *euro*;LVA projektam “Jaunatnes patriotiskā audzināšana” par 7500 *euro*;LSA projektam “Strēlnieki Latvijai” par 9880 *euro.*2021. gadā AM finansējumu plāno piešķirt saskaņā ar AM 2020. gada 1. decembra Sabiedrisko attiecību padomes sēdes lēmumu (Nr. 1/3-7.1/258), kas pieņemts, pamatojoties uz AM pieejamo finansējumu un biedrību iesniegtajiem projektu pieteikumiem un to atbilstību noteiktajam mērķim – militārās vēstures liecību saglabāšanai.2021. gada AM budžeta programmā 34.00.00 “Jaunsardzes centrs” ir pieejami līdzekļi, kurus kā dotācijas iespējams piešķirt NVO sadarbības projektu īstenošanai ar Jaunsardzes centru, veicinot Jaunsardzes kustības pilnveidi, jaunsargu padziļinātu izpratni par militāro vēsturi un iesaisti patriotiskos piemiņas pasākumos.Aizsardzības ministrija 2021. gadā nodrošinās MK rīkojuma projekta izpildi tai piešķirto valsts budžeta līdzekļu ietvaros no budžeta programmas 34.00.00 “Jaunsardzes centrs”. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības nozares veterānu NVO un jaunsargi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidenta biedrs,

aizsardzības ministrs Artis Pabriks

Daiga Ozola, 67335273

Daiga.Ozola@mod.gov.lv